Coco De Mer Boutiekhotel, met sy unieke Afro-Bali-styl, is in 'n natuurlike eko-woud met die soel, tropiese Indiese Oseaan in die agtergrond. Die kreatiewe interieur vloei pragtig saam met die natuurlike omgewing en die vriendelike Dolfynkus.
Die hotel bied op vindingryke wyse stilte én privaatheid aan sy gaste In die hartjie van die dorp se bedrywighede. Ervaar die harmonie en rustigheid van 'n onvergeetlike wegbreek, tesame met maklike toegang tot al die moderne winkels, malls, restaurante en besienswaardighede, boonop stapafstand vanaf eksklusiewe strande.
Coco De Mer word deur die eienaar bestuur en stel persoonlike…
Coco De Mer word deur die eienaar bestuur en stel persoonlike interaksie met gaste hoog op prys. Dit is ons wens dat elke gas 'n verwelkoming sal ontvang wat so warm soos die sonnige Noordkus is, en dat hul elke oomblik van hul verblyf hier sal geniet. Ons bied ook uiters moderne konferensiegeriewe.
Coco De Mer Boutiekhotel bied elegante à-la-carte aandetes in ons pragtige restaurant Fiamma Grill, wat deur klassieke Italiaanse en Franse kookkuns geïnspireer is. Die restaurant lei na 'n dek buite waar die restaurant-gas opeens omring word deur die skoonheid en klanke van ons welige, tropiese ontwerperstuin. Ervaar die magiese prag teen die agtergrond van die luisterryke Indiese Oseaan.
Coco De Mer bied ook heerlike ontspanning langs die swembad met 'n kroeg en swembad-spyskaart vir lui, lomerige swembad-middagetes. Die hotel bied met trots sy mees onlangse toevoeging aan: 'n privaat wynkelder met 'n aanloklike sjef-tafel - 'n ware Noordkus-ervaring.
Gaste wat na Coco De Mer Boutique Hotel gekyk het, het ook belangstelling getoon in die volgende lekke plekke:
Vanaf R2 380 per nag (vir 2 mense)
Compensation Kusweg 63, Ballito, Durban, 4420, KwaZulu-Natal